CELEX: E2011J0019
Language: ro
Date: 2012-11-30 00:00:00
Title: Hotărârea Curții din 30 noiembrie 2012 în cauza E-19/11 – Vín Tríó ehf./Islanda (Libera circulație a mărfurilor – Admisibilitate – Produse vizate – Articolele 11 și 16 din Acordul privind SEE – Monopoluri de stat cu caracter comercial – Norme referitoare la existența și funcționarea unui monopol – Norme de selecție a produselor – Refuzul de a vinde băuturi alcoolice conținând stimulente cum ar fi cafeina – Discriminare între produse interne și importate – Absența producției interne)

14.3.2013   
            
            
               RO
            
            
               Jurnalul Oficial al Uniunii Europene
            
            
               C 75/15
            
         HOTĂRÂREA CURȚII
   din 30 noiembrie 2012
   în cauza E-19/11
   Vín Tríó ehf./Islanda
   (Libera circulație a mărfurilor – Admisibilitate – Produse vizate – Articolele 11 și 16 din Acordul privind SEE – Monopoluri de stat cu caracter comercial – Norme referitoare la existența și funcționarea unui monopol – Norme de selecție a produselor – Refuzul de a vinde băuturi alcoolice conținând stimulente cum ar fi cafeina – Discriminare între produse interne și importate – Absența producției interne)
   2013/C 75/08
   În cauza E-19/11, Vín Tríó ehf./Islanda privind o CERERE adresată Curții, în conformitate cu articolul 34 din Acordul dintre statele AELS privind înființarea unei Autorități de Supraveghere și a unei Curți de Justiție, de către Héraðsdómur Reykjavíkur (instanța teritorială Reykjavík), cu privire la posibilitatea ca articolele 11 și 16 din Acordul privind SEE să împiedice un monopol de stat în domeniul comercializării cu amănuntul de alcool să refuze comercializarea, în puncte sale de vânzare cu amănuntul, de băuturi alcoolice care conțin stimulente cum ar fi cafeina, Curtea, alcătuită din Carl Baudenbacher, președinte, Per Christiansen (judecător-raportor) și Páll Hreinsson, judecători, a pronunțat, la 30 noiembrie 2012, o hotărâre a cărei parte dispozitivă este următoarea:
   
                
            
            
               Articolul 16 alineatul (1) din Acordul privind SEE nu este încălcat în cazul în care un stat membru al SEE prevede în propria legislație sau în actele sale administrative faptul că un organism care exercită un monopol de stat pe piața cu amănuntul de alcool poate refuza să accepte să comercializeze, în puncte sale de vânzare, băuturi alcoolice care conțin stimulente cum ar fi cafeina.
            
         
                
            
            
               Cu toate acestea, o astfel de normă de selecție trebuie să fie aplicată de aceeași manieră băuturilor alcoolice care conțin stimulente, indiferent dacă provin din producția internă sau sunt importate. În cazul în care, precum în prezenta speță, nu există producție internă, iar norma de selecție nu urmărește să protejeze producția internă de produse similare, nu se poate considera că respectiva normă dezavantajează operatorii sau produsele din alte state SEE.